S'inaugura a Morella l'expossició fotogràfica de Vicente Franco, veí d'Alaquàs i metge de la localitat fins la seua jubilació
06/08/2002 13:47:00

# S'inaugura a Morella l'expossició fotogràfica de Vicente Franco, veí d'Alaquàs i metge de la localitat fins la seua jubilació

*   06/08/2002 13:47:00
*   [Imprimir](#)
*   Compartir
*    https://www.alaquas.org/documento.asp?id\_do=7823

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F7823%2F0&title=Ajuntament%20d%27Alaqu%C3%A0s.%20Premsa.S%27inaugura%20a%20Morella%20l%27expossici%C3%B3%20fotogr%C3%A0fica%20de%20Vicente%20Franco%2C%20ve%C3%AD%20d%27Alaqu%C3%A0s%20i%20metge%20de%20la%20localitat%20fins%20la%20seua%20jubilaci%C3%B3)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/7823/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/7823/7823_Form_4.jpg)](https://www.alaquas.org/ficheros/documentos/2002/2/7823/7823_Form_10.jpg "<a href='https://www.alaquas.org/ficheros/documentos/2002/2/7823/7823_Form_10.jpg' target=_blank><i class='fa fa-external-link' aria-hidden='true'></i>.S'inaugura a Morella l'expossició fotogràfica de Vicente Franco, veí d'Alaquàs i metge de la localitat fins la seua jubilació</a>")

A l'acte van assistir l'Alcalde d'Alaquàs, Jorge Alarte, el Regidor d'Urbanisme, Vicent Forment i Isabel Mondéjar, Regidora de Joventut, de l'Ajuntament d'Alaquàs

El passat dissabte dia 3 d'agost es va inaugurar a la ciutat castellonense de Morella una expossició fotogràfica de Vicente Franco, veí d'Alaquàs i metge del municipi fins la seua jubilació i que abans va exercir la seua professió a la capital dels Ports als anys seixanta, període al llarg del qual va retratar la ciutat, la seua gent i els seus costums.

L'acte, que va tindre lloc als Salons de Justícia i del Consell, va comptar amb la presència del mateix Vicente Franco i la seua dona, a més de l'Alcalde de Morella i Portanveu del PSOE a les Corts Valencianes, Ximo Puig, l'Alcalde d'Alaquàs, Jorge Alarte, i alguns membres de l'Ajuntament d'Alaquàs, Isabel Mondéjar, Regidora de Joventut i Vicent Forment, Regidor d'Urbanisme. També va assistir Manuel S. Jardí, que ha estat l'encarregat d'arreplegar en un llibret una xicoteta biografia de Vicente Franco, tot recopilant testimonis i algunes de les fotografies que composen l'obra d'aquest personatge.

Vicente Franco va exercir de metge titular a la ciutat de Morella durant més d'una dècada, des de 1960 fins 1971, període durant el qual va realitzar nombroses fotografies de la ciutat en la qual va viure, la Morella dels anys seixanta: paissatges, retrats de la seua gent, dels seus gestos i de l'expressió humana, i de la vida quotidiana dels morellans.

La seua obra són fotografies en blanc i negre que supossen per als morellans un retrobament amb la memòria històrica més recent i per a la gent de fora, una manera de conèixer la ciutat des d'una perspectiva diferent a la tradicional, ja que darrere de cada fotografia hi ha vides i històries.